CELEX: C2006/190/16
Language: da
Date: 2006-08-12 00:00:00
Title: Sag C-231/06: Anmodning om præjudiciel afgørelse indgivet af Cour du travail de Bruxelles (Belgien) den 22. maj 2006 — Office national des pensions mod Emilienne Jonkman

12.8.2006   
            
            
               DA
            
            
               Den Europæiske Unions Tidende
            
            
               C 190/9
            
         Anmodning om præjudiciel afgørelse indgivet af Cour du travail de Bruxelles (Belgien) den 22. maj 2006 — Office national des pensions mod Emilienne Jonkman
   (Sag C-231/06)
   (2006/C 190/16)
   Processprog: fransk
   Den forelæggende ret
   Cour du travail de Bruxelles (Belgien).
   Parter i hovedsagen
   
      Sagsøger: Office national des pensions
   
      Sagsøgt: Emilienne Jonkman
   Præjudicielle spørgsmål
   
               1)
            
            
               Hvad angår berigtigelsesbidrag (artikel 4 i kongeligt dekret af 25. juni 1997, om indsættelse af artikel 16b, stk. 2).
               Skal direktiv 79/7/EØF af 19. december 1978 (1) fortolkes således, at det tillader en medlemsstat at vedtage retsforskrifter, som tilsigter at give en kategori af personer af et bestemt køn, der tidligere har været udsat for forskelsbehandling, mulighed for at drage fordel af en pensionsordning, som finder anvendelse på en kategori af personer af det andet køn, idet førstnævnte kategori af personer med tilbagevirkende gyldighed betaler bidrag (en enkelt betaling af et meget stort beløb), som i henhold til den i denne stat gældende lovgivning er fastsat for den sidstnævnte kategori af personer?
               Hvis dette spørgsmål besvares bekræftende, skal direktiv 79/7/EØF af 19. december 1978 da fortolkes således, at en medlemsstat er forpligtet til at tilpasse den lovgivning, der er i strid med denne bestemmelse, så snart en dom fra De Europæiske Fællesskabers Domstol har fastslået, at denne lovkonflikt foreligger, eller i det mindste inden for den forældelsesfrist, som finder anvendelse på opkrævning af bidrag, som udspringer af vedtagelsen af disse retsforskrifter?
            
         
               2)
            
            
               Hvad angår morarenter (artikel 4 i kongeligt dekret af 25. juni 1997 om indsættelse af artikel 16b, stk. 4, tredje afsnit).
               Skal direktiv 79/7/EØF af 19. december 1978 fortolkes således, at det tillader en medlemsstat at vedtage retsforskrifter, som tilsigter at give en kategori af personer af et bestemt køn, der tidligere har været udsat for forskelsbehandling, mulighed for at drage fordel af en pensionsordning, som finder anvendelse på en kategori af personer af det andet køn, idet førstnævnte kategori af personer betaler væsentlige morarenter, som i henhold til den i denne stat gældende lovgivning er fastsat for den sidstnævnte kategori af personer?
               Hvis dette spørgsmål besvares bekræftende, skal direktiv 79/7/EØF af 19. december 1978 da fortolkes således, at en medlemsstat er forpligtet til at tilpasse den lovgivning, der er i strid med denne bestemmelse, så snart en dom fra De Europæiske Fællesskabers Domstol har fastslået, at denne lovkonflikt foreligger, eller i det mindste inden for den forældelsesfrist, som finder anvendelse på morarenter, som udspringer af vedtagelsen af disse retsforskrifter?
            
         
      (1)  Rådets direktiv 79/7/EØF af 19. december 1978 om gradvis gennemførelse af princippet om ligebehandling af mænd og kvinder med hensyn til social sikring (EFT L 6, s. 24).